**ТЕХНИЧКА СПЕЦИФИКАЦИЈА – ПАРТИЈА 2**

**1. Врста услуга**

Предмет јавне набавке су услуге:набавка услуге фиксне и мобилне телефоније. Предмет Партије 2 је набавка услуге мобилне телефоније.

**2. Опис услуга**

Услугe мобилне телефоније, а по спецификацији предмета јавне набавке обухватају следеће:

* Величина пакета подразумева 75 (оквирно 10+/-) претплатничких бројева уз могућност да се, у случају потребе, број корисника повећа или смањи под истим условима, без обавезе продужења уговора и накнаде, при чему сваки нови корисник има исте услове као и постојећи корисници у групи;
* Задржавање постојеће нумерације и бесплатно преношење нумерације на изабраног понуђача, укључујући и префикс;
* Закључивање уговора на период од 12 месеци;
* У случају промене оператера трошкови преноса корисничких бројева падају на терет изабраног оператера тј. изабраног понуђача;
* Да се сви разговори у домаћем саобраћају тарифирају у секундама (1/1), без заокруживања;
* Да се заузеће позива и позиви на које није одговорено не тарифирају;
* Да се успостава везе и саобраћај (позиви и СМС) у оквиру корисничке мреже Наручиоца (VPN) тарифирају са 0,00 дин без ограничења, односно да успостава везе и саобраћај буду бесплатни;
* Да се омогући саобраћај унутар корисничке групе, саобраћај унутар мреже понуђача, саобраћај изван мреже понуђача према осталим мобилним оператерима, саобраћај према фиксној телефонији, СМС поруке унутар корисничке групе и мреже понуђача, изван мреже понуђача - према осталим оператерима и ка иностранству;
* Да су позиви ка специјалним службама (полиција, ватрогасци, служба хитне медицинске помоћи...) бесплатни;
* Да месечна претплата обавезно укључује додатне услуге: приказ идентификационих долазних позива, сакривање идентификације одлазних позива, позив на чекању, задржан позив, преусмеравање позива, трансфер позива, обавештење о пропуштеним позивима, СМС (бесплатни пријем и потврда о послатој поруци), активација ММС, ГПРС услуга као и накнаду за коришћење 3Г и 4Г услуга;
* Бесплатну активацију/деактивацију стандардних услуга, тарифних додатака за све претплатничке бројеве путем софтвера, портала, апликација или позива кол центру понуђача;
* Да у ГПРС саобраћају мора бити укључено најмање 10 GB при пуној брзини мреже, по корисничком броју, бесплатно у оквиру месечне претплате. Такође, после потрошене количине интернета у оквиру пакета, мора се омогућити неограничени бесплатни спорији интернет;
* Техничку подршку (Кориснички сервис у циљу пружања бесплатне неопходне помоћи појединачним корисницима унутар групе Наручиоца, 24 сата дневно, 7 дана у недељи - за време трајања уговора); омогућен континуирани бесплатан увид у рачун (*стање рачуна*);
* Изабрани понуђач мора Наручиоцу доделити једну контакт особу која је доступна за рекламације и решавање оперативних проблема приликом пружања услуге мобилне телефоније;
* Наручиоцу мора бити доступан месечни рачун и детаљан листинг позива за сваки број у групи, у електронској форми, без плаћања додатне накнаде. Изабрани понуђач ће достављати листинге на изабране е-маил адресе Наручиоца или ће бити омогућен приступ подацима преко корисничког интернет портала понуђача;
* Да су понуђене цене услуга фиксне у динарском износу за време трајања уговорног периода;
* Да сви кориснички пакети долазе са аутоматски активираном услугом мобилног роминга, без надокнаде и без депозита за активацију;
* Бесплатну замену СИМ картице за микро СИМ картицу, као и бесплатну замену неисправних, оштећених, изгубљених или украдених СИМ и микро СИМ картица, уз задржавање истог броја током периода важења уговора, у року не дужем од 48 сати;
* Рок за активирање додатних услуга: не дужи од 8 дана од дана упућивања налога од стране Наручиоца;
* Буџет за бенефицирану набавку телефонских апарата за време трајања уговорне обавезе понуђач ће да понуди тако што ће да упише износ буџета у образац понуде. Телефонске апарате понуђач ће да набавља по приложеном важећем ценовнику апарата са пуним ценама (са гарантним роком за сваки телефонски апарат и обезбеђеним сервисом). Рок испоруке ових телефонских апарата је максимално 20 дана од писмене поруџбине Наручиоца;
* Да месец дана пре истека уговора откључа мобилне телефонске апарате купљене по бенефицираним ценама како би било могуће користити их у мрежама других оператора.

Планирани почетак важења уговора о јавној набавци за Партију 2 са изабраним понуђачем је 28.07.2023. године, односно након истека трајања уговора који Наручилац има већ закључен по спроведеној јавној набавци у 2022. години, чији предмет је истоврстан предмету ове јавне набавке.

**3. Гаранција квалитета**

Услуге које су предмет јавне набавке морају у погледу квалитета задовољавати важеће стандарде и испуњавати услове и захтеве из спецификације који су прописани конкурсном документацијом, a што понуђач потврђује достављањем обрасца понуде.

**4. Начин спровођења контроле квалитета**

Наручилац врши контролу испоручених услуга.

Гаранција на пружене услуге мора трајати колико износи период трајања уговора што понуђач потврђује достављањем обрасца понуде.

У случају утврђених недостатака у квалитету и обиму извршене услуге, изабрани понуђач је дужан да од момента усмене или писмене пријаве рекламације, у најкраћем року отклони евентуалне недостатке.

**5. Време успостављања услуге**

Време успостављања услуге, представља период од закључења уговора до тренутка активирања услуга од стране изабраног понуђача.

**6. Стандард квалитета**

Понуђач ће бити дужан да услугу која је предмет набавке пружа у складу са Правилником о параметрима квалитета јавно доступних електронских комуникационих услуга, вршењу мерења и испитивања и спровођењу провере поступања оператора електронских комуникација („Сл. гласник РС“, бр. 23/2023), што потврђује достављањем обрасца понуде.

**7. Начин подношења приговора и решавања рекламације**

На начин подношења приговора и поступања по истом за обавезе проистекле из уговора закљученог након спроведеног поступка предметне јавне набавке примењиваће се одредбе Закона о електронским комуникацијама („Сл. гласник РС“, бр. 44/2010, 60/2013 - одлука УС, 62/2014,95/2018-др.закон и 35/2023-др.закон) и Закона о електронским комуникацијама („Сл. гласник РС“, бр. 35/2023).

**8. Коришћење патента и одговорност за повреду заштићених права интелектуалне својине трећих лица**

Накнаду за коришћење патената, као и одговорност за повреду заштићених права интелектуалне својине трећих лица сноси изабрани понуђач.